ไฟแนนซ์ทูเดย์
คนในแวดวงการเงิน ออกอาการแปลกใจไปตามๆ กัน ที่เห็นอดีต
24 ม.ค. 2555

คนในแวดวงการเงิน ออกอาการแปลกใจไปตามๆ กัน ที่เห็นอดีต 
รมว.คลัง ธีระชัย ภูวนาถนรานุบาล ออกมาแฉเรื่องในที่ประชุมคณะรัฐมนตรี (ครม.) เรื่องตัวเลขหนี้สาธารณะผ่านหน้าเฟซบุ๊กของท่าน อ่านแล้วดุเดือด เข้มข้น และข้อเขียนนี้ถูกแฟนเพจแชร์ออกไปเฉียด 70 กว่าลิงก์แล้ว ถือว่าฮอตมาก 
คนที่ฮอตที่สุดเห็นจะเป็น เดอะโต้ง กิตติรัตน์ ณ ระนอง รองนายกฯ และ รมว.คลัง อ่านแล้วคงจะร้อน เพราะข้อสังเกตที่คุณธีให้ไว้ ถากสีข้างเดอะโต้งไปอย่างเลือดซิบๆ ยังไม่มีการตอบโต้ออกมาจากฝั่งโน้น ระวังจะถูกหาว่า อกหัก เลยองุ่นเปรี้ยวก็แล้วกัน
...กิตติรัตน์ยืนยันชัดว่า การแบ่งงานในกระทรวงการคลัง จะไม่เข้าไปกำกับดูแลสำนักงานสลากกินแบ่งรัฐบาล เพราะที่ผ่านมาก็ไม่มี รมว.คลัง คนไหนเข้ามาดูแลเรื่องสลากและหวยเอง เย้ พูดยังงี้ก็ถูกใจเจ๊ซิโต้ง
...เริ่มปีมังกรทอง ปีนี้ถือเป็นปีที่ดวงผู้นำชงกับงูใหญ่จริงๆ เพราะยิ่งลักษณ์ ชินวัตร นายกรัฐมนตรี เกิดปีมะแม อดีตนายกรัฐมนตรี พ.ต.ท.ทักษิณ ชินวัตร เกิดปีฉลู ส่วนผู้นำฝ่ายค้าน อภิสิทธิ์ เวชชาชีวะ เกิดปีมะโรง ก็ชงเหมือนกัน ดวงรัฐบาลและฝ่ายค้านคงไม่มีใครข่มใครลง